bluuebunny/crossref_metadata_2025 huggingface dataset:
Η μετασχηματίζουσα μάθηση ως βασικό διδακτικό πλαίσιο του φυτικού κόσμου
Authors: Αμπράζης Αλέξανδρος , Παπαδοπούλου Πηνελόπη
Published: December 2023

Η ανάδειξη της σημασίας του φυτικού κόσμου από την εκπαιδευτική κοινότητα αποτελεί ένα ζήτημα μείζονος σημασίας λόγω του ρόλου των φυτικών οργανισμών στην προσπάθεια για βιώσιμη ανάπτυξη και του φαινομένου της «Τυφλότητας Απέναντι στα Φυτά». Οι μέχρι τώρα εφαρμοσμένες εκπαιδευτικές απόπειρες αντιμετώπισης του παραπάνω φαινομένου φαίνεται να αποδίδουν αποσπασματικά και σε μικρή κλίμακα. Σκοπός της παρούσας έρευνας είναι μέσα από βιβλιογραφική επισκόπηση να προσδιοριστεί ένα σταθερό και καθολικό διδακτικό πλαίσιο που θα επιφέρει αναμόρφωση των υπαρχόντων νοητικών σχημάτων, αξιών και αντιλήψεων που σχετίζονται με τους φυτικούς οργανισμούς. Σύμφωνα με τα αποτελέσματα, η μετασχιματίζουσα μάθηση εντός ενός σύγχρονου, βιώσιμου σχολείου μπορεί να αποτελέσει μια τέτοια επιλογή.
Εκπαίδευση σε ζητήματα κοινωνικού-επιστημονικού περιεχομένου μέσω των παραστατικών τεχνών
Authors: Τσελφές Βασίλης , Παρούση Αντιγόνη
Published: December 2023

Τα επιστημονικά, κοινωνικά ή άλλα ζητήματα, διακινούνται στην εκπαίδευση αλλά και ευρύτερα, μέσω κάποιων συστημάτων συμβολικών αναφορών (φυσικές γλώσσες, καλλιτεχνικές παραγωγές κ.λπ.). Το νόημά τους προκύπτει από το πλαίσιο/ τα συμφραζόμενα των συστημάτων, καθώς και από τις πρακτικές των «μορφών ζωής» που τα χρησιμοποιούν. Στην εργασία εξετάζουμε μια περίπτωση απόδοσης νοήματος σε επιστημονικά και τεχνολογικά ζητήματα που προβλέπεται ότι θα διατρέχουν τις κοινωνίες του εγγύς μέλλοντος, μέσα από επαγγελματικές καλλιτεχνικές δημιουργίες και προτείνουμε πιθανούς τρόπους κριτικής διάχυσης αυτών των νοημάτων μέσα από τυπικές και μη μορφές εκπαίδευσης στις επιστήμες και τις τεχνολογίες.
Καλλιέργεια της ελπίδας σε μαθητές Δημοτικού σχολείου μέσω ενός εκπαιδευτικού περιβαλλοντικού προγράμματος για την κλιματική αλλαγή
Authors: Μαλλούππα Ραφαέλλα , Πέτρου Στέλλα , Κορφιάτης Κωνσταντίνος
Published: December 2023

Στην παρούσα εργασία παρουσιάζουμε και συζητάμε τα αποτελέσματά μας από την εφαρμογή ενός εκπαιδευτικού περιβαλλοντικού προγράμματος που αποσκοπούσε στην καλλιέργεια της ελπίδας για την αντιμετώπιση της κλιματικής αλλαγής σε μαθητές Δημοτικού σχολείου. Στην Α’ φάση του προγράμματος, οι μαθητές συμμετείχαν σε εκπαιδευτικές δραστηριότητες μέσω των οποίων έμαθαν για τις αιτίες και τις συνέπειες της κλιματικής αλλαγής, διεξήγαγαν πειράματα για τη μελέτη του φαινομένου του θερμοκηπίου, ανέλαβαν δράση για τον υπολογισμό του ανθρακικού αποτυπώματος του σχολείου τους και αναζήτησαν τρόπους για την μείωσή του. Στη Β’ φάση, η υλοποίηση συλλογικών δράσεων εντός του σχολείου, τους τόνωσε την αίσθηση της ελπίδας και της αυτό-αποτελεσματικότητας για άμβλυνση αυτού του τοπικού αλλά και διεθνούς προβλήματος.
Επισκόπηση και ανάλυση σύγχρονων δημοσιευμένων εφαρμογών για τη διδασκαλία της Φυσικής υπό το πρίσμα του καθολικού σχεδιασμού για τη μάθηση
Authors: Πετροπούλου Αντιγόνη , Στυλιανίδου Νάγια , Σοφιανίδης Άγγελος
Published: December 2023

Η παρούσα εργασία επιδιώκει να διερευνήσει κατά πόσο βέλτιστες πρακτικές στη διδασκαλία της Φυσικής που έχουν δημοσιευθεί ως άρθρα εφαρμογών σε έγκριτο διεθνές επιστημονικό περιοδικό με έμφαση στη δημοσίευση καλών πρακτικών, ανταποκρίνονται στο γενικότερο αίτημα και την ανάγκη για ένταξη πιο συμπεριληπτικών πρακτικών στη διδασκαλία και τη μάθηση. Για το σκοπό αυτό αναλύθηκαν 19 δημοσιευμένα άρθρα στο επιστημονικό περιοδικό Physics Teacher που αφορούν διδακτικούς σχεδιασμούς και προτάσεις για την διδασκαλία της Φυσικής στη Δευτεροβάθμια Εκπαίδευση, υπό το πρίσμα του Καθολικού Σχεδιασμού για τη Μάθηση (ΚαΣΜα). Η ανάλυση των άρθρων έγινε με χρήση των Κατευθυντήριων Οδηγιών του ΚαΣΜα και τα αποτελέσματα της ανάλυσης έγιναν αντικείμενο στατιστικής επεξεργασίας. Τα αποτελέσματα αναδεικνύουν ισχυρά και αδύναμα σημεία των πρακτικών αυτών, που με τη σειρά τους φανερώνουν την ανάγκη για διαμόρφωση πιο συμπεριληπτικών πρακτικών στη διδασκαλία και τη μάθηση της Φυσικής στη Δευτεροβάθμια Εκπαίδευση καθώς και την ανάγκη να δοθεί μεγαλύτερη έμφαση στην χρήση συμπεριληπτικών πλαισίων σχεδιασμού, όπως του ΚαΣΜα, για το σχεδιασμό  περιβαλλόντων μάθησης χωρίς αποκλεισμούς στις Φυσικές Επιστήμες.
Ανάπτυξη δεξιοτήτων που αφορούν στον σχεδιασμό διερευνήσεων και τη συγκρότηση επιχειρημάτων για τη θρέψη των φυτών σε μαθητές της Β’ τάξης του Δημοτικού σχολείου
Authors: Συκοφύλλου Τσαμπίκα , Σκουμιός Μιχαήλ
Published: December 2023

Η εργασία αυτή εξετάζει την επίδραση μιας διδακτικής παρέμβασης για τη θρέψη των φυτών, στις δεξιότητες των μαθητών της Β΄ τάξης του δημοτικού σχολείου που αφορούν στο σχεδιασμό διερευνήσεων και τη συγκρότηση επιχειρημάτων που βασίζονται σε αποδεικτικά στοιχεία. Για τη διδακτική παρέμβαση που εφαρμόστηκε σε 50 μαθητές της Β΄ τάξης του δημοτικού σχολείου, αναπτύχθηκε εκπαιδευτικό υλικό για τη θρέψη των φυτών, το οποίο βασίστηκε στην προσέγγιση της «μάθησης μέσω πρακτικών». Τα δεδομένα της έρευνας απετέλεσαν οι απαντήσεις των μαθητών σε ερωτηματολόγιο πριν και μετά από τη διδακτική παρέμβαση. Από την ανάλυση των δεδομένων προέκυψε ότι η διδακτική παρέμβαση βελτίωσε τις δεξιότητες των μαθητών να σχεδιάζουν διερευνήσεις και να συγκροτούν επιχειρήματα για τη θρέψη των φυτών.
Εκπαιδευτική αξιοποίηση καινοτόμων πράσινων υλικών στη Δευτεροβάθμια εκπαίδευση: Η περίπτωση των ιοντικών υγρών
Authors: Μιτελούδης Γεώργιος , Καπότης Ευστράτιος , Καρακασίδης Θεόδωρος
Published: December 2023

Η ένταξη συγχρόνων επιστημονικών θεωριών και τεχνολογικών εφαρμογών στην εκπαιδευτική διαδικασία είναι ένα διαχρονικό αίτημα και ζητούμενο από ερευνητές και εκπαιδευτικούς. Στην πράξη όμως, υπάρχουν αρκετές δυσκολίες σχετικά με αυτό. Η παρούσα εργασία προσπαθεί να φέρει στο εκπαιδευτικό προσκήνιο μια νέα κατηγορία διαλυτών με «πράσινο» χαρακτήρα, εκπληκτικές ιδιότητες και φιλικές για το περιβάλλον εφαρμογές, τα ιοντικά υγρά. Επιπρόσθετα, αναφέρονται προτάσεις για την ενσωμάτωσή τους στην εκπαίδευση, σε σχολικό ή πανεπιστημιακό επίπεδο.
Η σύνδεση των Φυσικών Επιστημών με το περιβάλλον και την υγεία μέσα από ένα εκπαιδευτικό πρόγραμμα για το νερό
Authors: Κολοκούρη Ελένη
Published: December 2023

Η εργασία εστιάζει στη σύνδεση των Φυσικών Επιστημών με το Περιβάλλον και την Υγεία μέσα από ένα εκπαιδευτικό πρόγραμμα για το νερό. Σκοπός είναι να διερευνηθούν οι απόψεις των φοιτητών για τη σύνδεση των Φυσικών Επιστημών με το Περιβάλλον και την Υγεία σε σχέση με την εκπαίδευση. Στο πλαίσιο της έρευνας συγκεντρώθηκαν ποσοτικά και ποιοτικά δεδομένα, τα οποία περιλαμβάνουν δύο ερωτηματολόγια, καθώς και το εκπαιδευτικό υλικό που παρήγαγαν οι φοιτητές. Η ανάλυση των αποτελεσμάτων ανέδειξε την ανάγκη για περισσότερα εκπαιδευτικά προγράμματα με τον συνδυασμό και των τριών επιστημονικών πεδίων και τη σύνδεση αυτών με τα Προγράμματα Σπουδών.
Διερεύνηση των προ-εννοιών μαθητών Δημοτικού για τον αέρα σε μη τυπικό πλαίσιο
Authors: Κορνελάκη Αθηνά - Χριστίνα
Published: December 2023

Η παρούσα εργασία αποτελεί μετα-ανάλυση της εφαρμογής του εκπαιδευτικού προγράμματος φυσικών επιστημών «Το κυνήγι του χαμένου κεραυνού» στο Αρχαιολογικό Μουσείο Ιωαννίνων. Κατά τη υλοποίησή του οι μαθητές προσεγγίζουν την έννοια του αέρα με παιγνιώδεις δράσεις. Η εργασία μελετά προ-έννοιες μαθητών πρώτης και δευτέρας τάξης δημοτικού για τον αέρα και τις κατηγοριοποιεί σύμφωνα με τους Laurandeau και Pinard. Τα αποτελέσματα της έρευνας συμφωνούν με τα ευρήματα ερευνών της βιβλιογραφίας και υπογραμμίζουν την αναγκαιότητα εντοπισμού και αξιοποίησης των προ-εννοιών των μαθητών σε οργανωμένο πλαίσιο. Στο μουσείο οι μαθητές δύνανται να αναπτύξουν πρόδρομα μοντέλα μεταβαίνοντας από τις καθημερινές έννοιες σε επιστημονικά πιο ορθές.
Η ένταση του φαινομένου της τυφλότητας απέναντι στα φυτά στους εκπαιδευτικούς Πρωτοβάθμιας εκπαίδευσης
Authors: Αλεξίου Παρασκευή , Αμπράζης Αλέξανδρος , Παπαδοπούλου Πηνελόπη
Published: December 2023

Ενώ υπάρχει αυξανόμενη παγκόσμια συζήτηση για τη βιώσιμη ανάπτυξη και τη σημασία των φυτών για το περιβάλλον, οι ερευνητές έχουν συνειδητοποιήσει το φθίνον γενικό ενδιαφέρον για το φυτικό κόσμο και της περιορισμένες γνώσεις σχετικά με τα φυτά, διεθνώς. Σκοπός της παρούσας έρευνας ήταν να μελετήσει την ένταση του φαινομένου της Τυφλότητας απέναντι στα Φυτά στους εκπαιδευτικούς Πρωτοβάθμιας Εκπαίδευσης (ΠΕ). Τα αποτελέσματα έδειξαν ότι κρίνεται σημαντική η ευαισθητοποίηση των εκπαιδευτικών για τα φυτικό κόσμο, η ενίσχυση των γνώσεων τους αλλά και η βελτίωση της υπάρχουσας σχολικής εκπαίδευσης για τα φυτά.
Ένα ανατρεπτικό κείμενο για την κατανόηση της έννοιας της μαύρης τρύπας στη Δευτεροβάθμια εκπαίδευση
Authors: Βλαχοστέργιος Νικόλαος , Ζουπίδης Αναστάσιος , Πνευματικός Δημήτριος
Published: December 2023

Στόχος της παρούσας εργασίας ήταν η δημιουργία ενός ανατρεπτικού κειμένου το οποίο θα μπορούσε να αξιοποιηθεί στη διδασκαλία της έννοιας της μαύρης τρύπας στη δευτεροβάθμια εκπαίδευση. Για τον σκοπό αυτό, προηγήθηκε α) ιστορική καταγραφή της πορείας της έννοιας και β) βιβλιογραφική ανασκόπηση για την χαρτογράφηση των πιθανών εναλλακτικών ιδεών που συνδέονται με τις μαύρες τρύπες. Η βιβλιογραφική ανασκόπηση, η οποία έγινε με την βοήθεια των μηχανών αναζήτησης google scholar και Scopus, ανέδειξε ότι η έρευνα πάνω στο πεδίο αυτό είναι περιορισμένη και ότι οι δημοφιλέστερες εναλλακτικές ιδέες για τις μαύρες τρύπες είναι (α) ότι θα ρουφήξουν τα πάντα στο σύμπαν και (β) ότι είναι «μαύρες» σε όλο το ηλεκτρομαγνητικό φάσμα. Το προτεινόμενο ανατρεπτικό κείμενο για τις ιδέες αυτές αναπτύσσεται στο πλαίσιο μιας εκπομπής σε έναν ραδιοφωνικό σταθμό, όπου ένας μαθητής συζητάει με μία φυσικό τους προβληματισμούς του σχετικά με τις μαύρες τρύπες
Digital STEM Labs: STEM δραστηριότητες σε ψηφιακά περιβάλλοντα μάθησης
Authors: Μποτζάκη Ελένη , Μιχαηλίδη Αιμιλία , Καπελώνης Νικόλαος , Κενδριστάκη Μαρία , Κοκολάκη Αθανασία , Σταύρου Δημήτρης
Published: December 2023

Το ευρωπαϊκό ERASMUS+ πρόγραμμα DIGITAL STEM LABS αποτελεί μια σύμπραξη τριών Πανεπιστημίων (Τουρκία, Ελλάδα, Ισπανία) και τριών σχολείων Δευτεροβάθμιας Εκπαίδευσης (Τουρκία, Ελλάδα, Λιθουανία) με στόχο την ανάπτυξη ψηφιακών περιβαλλόντων για STEM διδασκαλία και την εκπαίδευση εκπαιδευτικών για την αποτελεσματική αξιοποίησή τους. Η παρούσα εργασία θα παρουσιάσει αποτελέσματα από την επισκόπηση καλών STEM πρακτικών που εφαρμόζονται στην Ελλάδα, καθώς και ψηφιακές STEM διδακτικές ενότητες που έχουν σχεδιαστεί από τα πανεπιστήμια σε συνεργασία με τους εν ενεργεία εκπαιδευτικούς του προγράμματος. Ακόμη, θα παρουσιαστούν στοιχεία του οδηγού μεθοδολογίας και βασικές αρχές που χρησιμοποιήθηκαν στην ψηφιοποίηση και την διάθεση του διδακτικού υλικού σε ανοιχτή πλατφόρμα.
Διδακτική προσέγγιση εννοιών ηλεκτρισμού με χρήση IV Escape room σε μαθητές με Διαταραχή Αυτιστικού Φάσματος (Δ.Α.Φ. Επιπέδου 1)
Authors: Τσιχουρίδης Χαρίλαος , Καραβασίλης Αντώνιος , Μήτρακας Νικόλαος , Βαβουγυιός Διονύσιος
Published: December 2023

Η εργασία διερευνά την αποτελεσματικότητα μιας ψηφιακής εκπαιδευτικής εφαρμογής δωματίου απόδρασης (iv escape room) σε  μαθητές Δημοτικού που εμπίπτουν στο φάσμα του αυτισμού (ΔΑΦ) υψηλής λειτουργικότητας ως προς την διδασκαλία εννοιών ηλεκτρισμού. Η ψηφιακή εφαρμογή χρησιμοποιήθηκε από 23 μαθητές Δημοτικού Ε’ και ΣΤ’ τάξης. Τα δεδομένα συλλέχθηκαν μέσω ερωτηματολογίων αλλά και από την ψηφιακή εφαρμογή και τα αποτελέσματα έδειξαν ότι η χρήση της συγκεκριμένης ψηφιακής εφαρμογής συμβάλλει θετικά στην ουσιαστικότερη κατανόηση εννοιών ηλεκτρισμού αλλά στον έλεγχο του γνωστικού επιπέδου των μαθητών από πλευράς εκπαιδευτικών.
Διαχείριση απορριμμάτων: Σχεδιασμός, ανάπτυξη και αξιολόγηση ενός ψηφιακού σεναρίου διακλάδωσης (branching scenario) για μαθητές/τριες Δημοτικού σχολείου
Authors: Ευθυμίου Κυριακή , Μαλανδράκης Γεώργιος
Published: December 2023

Στόχος της εργασίας είναι ο σχεδιασμός, η ανάπτυξη και η αξιολόγηση ενός ψηφιακού Σεναρίου Διακλάδωσης (Branching Scenario) για μαθητές/τριες Πρωτοβάθμιας Εκπαίδευσης. Ειδικότερα, το σενάριο αναφέρεται στο πρόβλημα των απορριμμάτων και στα βήματα που πρέπει να ακολουθούνται για την κατάλληλη διαχείρισή τους, μέσα από τη χρήση των αρχών «9R». Στην ανάπτυξη του σεναρίου εφαρμόζονται τα πέντε στάδια της διαδικασίας ADDIE (Ανάλυση, Σχεδιασμός, Ανάπτυξη, Εφαρμογή, Αξιολόγηση). Για την αξιολόγηση του ψηφιακού Σεναρίου ελήφθησαν συνεντεύξεις από 170 μαθητές/τριες πρωτοβάθμιας εκπαίδευσης τάξεων Β΄,Γ’,Ε’,ΣΤ’ και από τους εκπαιδευτικούς τους, όπως επίσης ποσοτικά δεδομένα από την εφαρμογή του. Τα αποτελέσματα αναμένεται να εμπλουτίσουν τις γνώσεις μας για την ποιότητα και χρησιμότητά των ψηφιακών σεναρίων διακλάδωσης στη εκπαίδευση για τη διαχείριση απορριμμάτων.
Η ρητή χρήση του μοντέλου Toulmin σε ένα ομαδικό διαλογικό περιβάλλον, και οι επιδράσεις του στην κατανόηση της κατηγορίας συντονισμού «δύναμη»: Μία μελέτη περίπτωσης
Authors: Ναούμ Κώστας , Κόλλιας Βασίλειος
Published: December 2023

Σε αυτήν την εργασία παρουσιάζονται τα αποτελέσματα από την ανάλυση των διαλόγων ομάδων μαθητών της β΄ γυμνασίου, σε ένα διαλογικό περιβάλλον επιχειρηματολογίας στο μάθημα της φυσικής και στο γνωστικό πεδίο «δύναμη και κίνηση». Το μαθησιακό περιβάλλον προκαλούσε τις διαισθητικές αντιλήψεις και έκανε διδακτική αξιοποίηση του μοντέλου Toulmin (ΜΤ) μέσω ενός τεχνήματος με στόχο την ενεργοποίηση μηχανισμών ιδιοανέλιξης κατά Κουάιν (ΙΚ) (Carey, 2009). Η μικρογεννετική ανάλυση των διαλόγων βασίστηκε στις θεωρητικές προσεγγίσεις της θεωρίας κατηγορίας συντονισμού (ΘΚΣ) (diSessa & Sherin, 1998). Η ανάλυση ανέδειξε συνυφασμένες διαδικασίες συντονισμού των όρων του τεχνήματος αφενός και των δομών εννοιών κατηγορίας συντονισμού (ΚΣ) αφετέρου, που οδήγησαν στην εννοιολογική εξέλιξη τ ων συγκεκριμένων μαθητών στην έννοια της δύναμης μέσα από τη μεσολάβηση της ΙΚ.
Η τήξη στο νηπιαγωγείο μέσα από ένα πρόγραμμα STEAM για τον κύκλο του νερού
Authors: Ιωάννου Μιχάλης , Ραβάνης Κωνσταντίνος
Published: December 2023

Τα θερμικά φαινόμενα στην Προσχολική Εκπαίδευση έχουν μεγάλο ενδιαφέρον καθώς τα παιδιά διαμορφώνουν έννοιες, ιδέες και κατασκευάζουν μοντέλα για τον κόσμο που τα περιβάλλει. Στην παρούσα εργασία παρουσιάζεται η πρώτη φάση ενός προγράμματος STEAM για τον κύκλο του νερού. Ειδικότερα, παρουσιάζονται οι δραστηριότητες και τα πρώτα αποτελέσματα από τις δραστηριότητες που αφορούν την τήξη και το λιώσιμο των πάγων. Τέλος, φάνηκε πως η προσέγγιση STEAM, μέσα από την αξιοποίηση του Μηχανικού Σχεδιασμού, για την εισαγωγή δραστηριοτήτων για τα θερμικά φαινόμενα στο νηπιαγωγείο είχε θετικά αποτελέσματα.
Ανάπτυξη διδακτικού υλικού για την αξιοποίηση εναλλακτικών πηγών ενέργειας για τη μετακίνηση: Η περίπτωση του υδρογονοκίνητου αυτοκινήτου
Authors: Τσιφετάκη Κατερίνα , Μιχαηλίδη Αιμιλία , Σταύρου Δημήτρης
Published: December 2023

Η σύγχρονη κοινωνία αντιμετωπίζει μια πληθώρα περιβαλλοντικών ζητημάτων που οφείλονται και εντείνονται σημαντικά από την ανθρώπινη δραστηριότητα. Ένα από τα πιο σοβαρά προβλήματα που απαιτούν άμεση προσοχή είναι η ατμοσφαιρική ρύπανση, η οποία έχει ως μία από τις κύριες αιτίες την αστική μετακίνηση και ειδικότερα τη χρήση των αυτοκινήτων. Η παρούσα εργασία αφορά στην ανάπτυξη διδακτικού υλικού για την αξιοποίηση εναλλακτικών πηγών ενέργειας για τη μετακίνηση και συγκεκριμένα για την χρήση υδρογονοκίνητων αυτοκινήτων. Πιο αναλυτικά, οι μαθητές έρχονται αντιμέτωποι με το φαινόμενο της ατμοσφαιρικής ρύπανσης και καλούνται να εντοπίσουν τις αιτίες του και τις συνέπειές του διερευνώντας την αξιοποίηση υδρογονοκίνητων οχημάτων ως μέσο περιορισμού του.
Εκπαιδευτική ρομποτική και διερευνητική μάθηση: Αξιολόγηση μαθησιακών προϊόντων μέσα από κύκλους διερώτησης
Authors: Βάκκου Κυριακή , Χοβαρδάς Τάσος , Ξενοφώντος Νικολέτα , Κούτη Γεωργία , Παύλου Υβόνη , Αραμπατζή Κωνσταντίνα , Ζαχαρία Ζαχαρίας
Published: December 2023

Μέσω της εκπαιδευτικής ρομποτικής μπορούν να αξιοποιηθούν ακολουθίες μαθησιακών δραστηριοτήτων ανοικτού τύπου στην διερευνητική μάθηση. Στην παρούσα μελέτη, ενσωματώσαμε τη διερευνητική μάθηση και την εκπαιδευτική ρομποτική σε σχολικές τάξεις. 46 μαθητές δημοτικού συμμετείχαν σε κύκλους σχεδιασμού, προγραμματισμού, δοκιμών και αναθεώρησης. Αξιολογήσαμε την ποιότητα των μαθησιακών προϊόντων που παράχθηκαν από τους μαθητές, για να εξετάσουμε την βελτίωση σε τέσσερις επαναλαμβανόμενες δραστηριότητες όπου η πολυπλοκότητα του προγραμματισμού αυξανόταν. Τa αποτελέσματα έδειξαν ότι οι μαθητές σημείωσαν πρόοδο εντός του κάθε κύκλου διερώτησης και από τον ένα κύκλο στον επόμενο.
Ιδιότητες μορίων και χημικές ουσίες
Authors: Νταλαούτη Παρασκευή
Published: December 2023

Οι μαθητές Ε' τάξης Δημοτικού στο τρέχον πρόγραμμα σπουδών διδάσκονται καταστάσεις της ύλης και αλλαγή κατάστασης σε μακροσκοπικό επίπεδο και τα ερμηνεύουν  με ένα στοιχειώδες σωματιδιακό μοντέλο. Στο τέλος των μαθημάτων σε γραπτή δοκιμασία περιγράφουν τις διαστάσεις του σωματιδιακού μοντέλου και τη διάκριση διαφορετικών ουσιών. Αν και αναπαράγουν τις διαστάσεις του  σωματιδιακού μοντέλου,  δεν είναι σε θέση να εκτιμήσουν τι κάνει διαφορετικά τα μόρια των διαφορετικών ουσιών και υποθέτουν ότι τα μόρια έχουν την ίδια ύλη σαν την ουσία που σχηματίζουν και οι διαφορές οφείλονται στον τρόπο σύνδεσης ή στα φυσικά χαρακτηριστικά των μορίων.
Λέξεις κλειδιά: χημική ουσία, ιδιότητες μορίων, διαφορές  ουσιών
Τα νοητικά μοντέλα των μαθητών για τη δύναμη ως λανθάνουσες μεταβλητές: Διερεύνηση της συνεκτικής γνώσης
Authors: Σαμαρά-Χρυσοστομίδου Αναστασία , Σταμοβλάσης Δημήτριος
Published: December 2023

Στην παρούσα εργασία διερευνάται η συνεκτικότητα των εννοιολογικών μοντέλων μαθητών αναφορικά με την έννοια της δύναμης, καθώς και η συνέπεια των εναλλακτικών αντιλήψεων μαθητών αναφορικά με το 2ο Νόμο του Νεύτωνα, όπως έχουν εντοπιστεί στη βιβλιογραφία. Η έρευνα πραγματοποιήθηκε μέσω ενός ερωτηματολογίου 12 κλειστών ερωτήσεων που μοιράστηκε σε 202 μαθητές Α’ και της Β’ Γενικού Λυκείου, 4 σχολείων της Θεσσαλονίκης. Σκοπός της παρούσας έρευνας είναι η συνεισφορά στο διάλογο αναφορικά με τη φύση της γνώσης και μεθοδολογικά ζητήματα, με γνώμονα, τόσο την εξέλιξη της έρευνας και της θεωρίας της γνωστικής ψυχολογίας και της διδακτικής των φυσικών επιστημών, όσο και της διαμόρφωσης κατάλληλων παιδαγωγικών προσεγγίσεων που απορρέουν από αυτές.
Σχεδιάζοντας και πραγματοποιώντας κιναισθητικές μαθησιακές δραστηριότητες για έννοιες της Μηχανικής
Authors: Χριστονάσης Αντώνιος , Κώτσης Κωνσταντίνος
Published: December 2023

Έρευνες δεκαετιών υποστηρίζουν τα οφέλη της κίνησης για την σωματική και γνωστική ανάπτυξη του ανθρώπου, ωστόσο, αυτή η σύνδεση εξακολουθεί να μην αναγνωρίζεται σημαντικά στο σχολικό περιβάλλον. Θεωρώντας ελπιδοφόρα τα στοιχεία της υπάρχουσας βιβλιογραφίας για την μάθηση μέσω της σωματικής δράσης, σκοπός του εργαστηρίου είναι ο σχεδιασμός και η εφαρμογή δραστηριοτήτων που προσεγγίζουν κιναισθητικά έννοιες της Μηχανικής. Η επιλογή του συγκεκριμένου περιεχομένου αποφασίστηκε λόγω της άμεσης σύνδεσής του με το ανθρώπινο σώμα και της συσχέτισής του με εμπειρίες από την καθημερινή ζωή. Μέσω του βιωματικού αυτού εργαστηρίου, προτάσσεται πως οι προσχεδιασμένες στοχοθετημένες σωματικές ενέργειες διαμορφώνουν τη νοητική εμπειρία των εκπαιδευομένων και παράλληλα προωθείται η ανάγκη για μάθηση σε χώρους εκτός της σχολικής αίθουσας, δομημένης γύρω από πραγματικά προβλήματα της καθημερινής ζωής.
Εφαρμογές νανοτεχνολογίας για μαθητές Λυκείου
Authors: Ντεβετούδη Ελένη , Χατζηκρανιώτης Ευριπίδης
Published: December 2023

Ο αναδυόμενος κλάδος της νανοτεχνολογίας και των νανοεπιστημών ασχολείται με τη μελέτη της ύλης στη νανοκλίμακα και στη δημιουργία νανοδομών. H νανοτεχνολογία και οι νανοεπιστήμες (NΕΤ) έχουν εφαρμογές σε πολλούς τομείς και αναμένεται να συμβάλλουν καθοριστικά στη λειτουργικότητα της κοινωνίας και της καθημερινότητας για αυτό και η εκπαιδευτική τους αξία είναι μεγάλη. Στην παρούσα εργασία αναπτύχθηκε και εφαρμόστηκε Διδακτική Μαθησιακή Ακολουθία (ΔΜΑ) σε 13 μαθητές Α και Β Λυκείου βασισμένη στις Μεγάλες Ιδέες της ΝΕΤ, ώστε να εντοπιστούν οι αντιλήψεις των μαθητών σε θέματα ΝΕΤ και να αποτιμηθεί το υλικό ως προς την ανάπτυξη δεξιοτήτων συνεργασίας και τα κίνητρα των μαθητών.
Δεξιότητες επεξεργασίας και ερμηνείας πειραματικών δεδομένων Φυσικής από προπτυχιακούς φοιτητές
Authors: Καστρινάκης Στυλιανός , Χαλκίδης Δημήτρης
Published: December 2023

Η επεξεργασία και ερμηνεία των πειραματικών δεδομένων αποτελούν αναπόσπαστα τμήματα του εκπαιδευτικού εργαστηρίου Φυσικής. Αναλύθηκαν οι εργαστηριακές αναφορές άσκησης Κλασικής Μηχανικής 30 προπτυχιακών φοιτητών τριτοβάθμιας εκπαίδευσης Τεχνολογικής ειδίκευσης, ως προς τον βαθμό επιτέλεσης σχετικών δεξιοτήτων. Άνω του ενός τρίτου των φοιτητών εμφανίζει σημαντικές ελλείψεις κατά την κατασκευή γραφικών παραστάσεων. Επιπλέον, φαίνεται ιδιαίτερα συχνή η επιφανειακή κατανόηση των σφαλμάτων και των σημαντικών ψηφίων, καθώς και του ίδιου του σκοπού της άσκησης, διότι είναι πολύ συχνή η παραμέληση απάντησης στο ίδιο το αρχικό διερευνητικό ερώτημα της άσκησης με ρητή αναφορά στο εννοιολογικό επιστημονικό πλαίσιο.
Αξιοποίηση των αισθητήρων των smartphones σε πειράματα Φυσικής: Το παράδειγμα της κεντρομόλου επιτάχυνσης
Authors: Χριστονάση Παρασκευή , Κώτσης Κωνσταντίνος
Published: December 2023

Η εργασία διερευνά τη συμβολή μίας διδακτικής παρέμβασης για τη σχέση της κεντρομόλου επιτάχυνσης και της γωνιακής ταχύτητας στην καλύτερη κατανόηση της κυκλικής κίνησης από 71 μαθητές της Στ’ τάξης του Δημοτικού, με τη βοήθεια αισθητήρων που διαθέτουν τα smartphones και της εφαρμογής «Phyphox». Για τη συλλογή των δεδομένων χρησιμοποιήθηκε ερωτηματολόγιο, το οποίο δόθηκε στους μαθητές πριν και μετά τη διδακτική παρέμβαση. Ακολούθησε η ανάλυση των απαντήσεων του τριπλού επιπέδου τεστ που δόθηκε. Προέκυψε πως η διδακτική παρέμβαση συνέβαλε σημαντικά στην τροποποίηση των εναλλακτικών ιδεών των μαθητών πάνω στο συγκεκριμένο θέμα.
Συμπόσιο: Η εκπαίδευση για την κλιματική αλλαγή μέσα από την οπτική ευρωπαϊκών προγραμμάτων
Authors: Σταύρου Δημήτρης
Published: December 2023

Η ραγδαία ένταση του φαινομένου της κλιματικής αλλαγής κατά τις τελευταίες δεκαετίες έχει σημαντικές επιπτώσεις τόσο στο φυσικό περιβάλλον όσο και στην κοινωνία, οι οποίες αναμένεται να ενταθούν (Pörtner et al., 2022). Για να είναι οι πολίτες σε θέση να δεχτούν και να υιοθετήσουν τις απαραίτητες αλλαγές στον τρόπο ζωής τους προκειμένου να συμβάλουν στην αντιμετώπιση του φαινομένου και να προστατεύσουν τον πλανήτη, πρέπει να είναι κατάλληλα εξοπλισμένοι με επιστημονικές γνώσεις σχετικά με τα αίτια, τις συνέπειες και τα μέτρα αντιμετώπισης της κλιματικής αλλαγής καθώς και με δεξιότητες όπως η εξερεύνηση πολλαπλών προοπτικών, η αξιολόγηση πληροφοριών και επιχειρημάτων, η λήψη αποφάσεων και η ανάληψη δράσης για το κλίμα (Otto et al., 2020). Ως εκ τούτου διάφορα ευρωπαϊκά προγράμματα που σχετίζονται με τη STEM Εκπαίδευση έχουν εστιάσει στην αναζήτηση αποτελεσματικών πρακτικών για την υποστήριξη της οικοδόμησης γνώσεων και την καλλιέργεια δεξιοτήτων και πρακτικών των μαθητών/τριών σχετικών με την κλιματική αλλαγή αλλά και την κατάλληλη προετοιμασία μελλοντικών και εν ενεργεία εκπαιδευτικών για την διδακτική διαπραγμάτευση του εν λόγω αντικειμένου. Οι εργασίες που θα παρουσιαστούν στο συμπόσιο καλύπτουν διαφορετικές διαστάσεις της εκπαίδευσης για την κλιματική αλλαγή μέσα από την οπτική διαφορετικών ευρωπαϊκών Erasmus+ προγραμμάτων.
Διερεύνηση παραγόντων που επηρεάζουν τη δήλωση ετοιμότητας εκπαιδευτικών Πρωτοβάθμιας εκπαίδευσης για τη χρήση εκπαιδευτικής ρομποτικής
Authors: Γαβρίλας Λεωνίδας , Παπανικολάου Μαριάννα-Σωτηρία , Κώτσης Κωνσταντίνος
Published: December 2023

Η Εκπαιδευτική Ρομποτική συνδυάζει στοιχεία πολλών επιστημών, καλύπτοντας όλα τα πεδία της εκπαίδευσης STEM. Η επιτυχής εφαρμογή της εξαρτάται σε μεγάλο βαθμό από τους εκπαιδευτικούς, οι οποίοι θα κληθούν να την εφαρμόσουν σε μια σχολική τάξη. Στόχος της παρούσας μελέτης ήταν η διερεύνηση των παραγόντων που επηρεάζουν την δήλωση ετοιμότητας των εκπαιδευτικών πρωτοβάθμιας εκπαίδευσης ως προς την χρήση της εκπαιδευτικής ρομποτικής. Στην έρευνα συμμετείχαν 191 (62,2%) νηπιαγωγοί και 116 (37,8%) εκπαιδευτικοί δημοτικής εκπαίδευσης. Η συλλογή των δεδομένων πραγματοποιήθηκε με την χρήση ερωτηματολογίου κλειστού τύπου με συντελεστή αξιοπιστίας Cronbach's alpha α=.924. Το γενικό συμπέρασμα της έρευνας είναι ότι οι εκπαιδευτικοί δηλώνουν δυσκολία σε ζητήματα προγραμματισμού, ενώ η επιμόρφωση τους, μπορεί να βελτιώσει σημαντικά την δήλωση του βαθμού ετοιμότητας τους.
Οι μαθητές σχεδιάζουν επιστημονικά όργανα: Ένα διδακτικό σενάριο
Authors: Χριστοδούλου Βικτώρια , Κώτσης Κωνσταντίνος
Published: December 2023

Στο προτεινόμενο διδακτικό σενάριο, μαθητές Γυμνασίου σχεδιάζουν από το μηδέν ένα επιστημονικό όργανο. Επιλέχθηκε το σεισμοσκόπιο του Zhang Heng, που αποτελεί το πρώτο σεισμοσκόπιο στην Ιστορία (132 μ.Χ.). Οι μόνες πληροφορίες που δίνονται στους μαθητές είναι αφενός η ιστορική καταγραφή της επιτυχημένης αποτύπωσης ενός σεισμικού γεγονότος από το σεισμοσκόπιο, και αφετέρου περιγραφή του εξωτερικού του σεισμοσκοπίου από εκθέματα μουσείων. Οι μαθητές καλούνται να σχεδιάσουν το εσωτερικό του σεισμοσκοπίου, και να παρουσιάσουν λειτουργική λύση που να συμφωνεί με τις ιστορικές περιγραφές, εργαζόμενοι ομαδοσυνεργατικά και διερευνητικά. Το διδακτικό σενάριο είναι διεπιστημονικό. Στόχος του είναι να εξοικειωθούν οι μαθητές με την επιστημονική μέθοδο και τη φύση της επιστήμης, αναπτύσσοντας επιθυμητές δεξιότητες.
Η έννοια της αναλυτικής/διακριτικής ικανότητας στη Φασματοσκοπία με τη χρήση αναλογίας
Authors: Πέγκα Σοφία , Σταμπουλή Όλγα , Τσαπαρλής Γεώργιος , Γεροθανάσης Ιωάννης
Published: December 2023

Πολλοί ερευνητές και διδάσκοντες στη χημική εκπαίδευση έχουν επικεντρωθεί στα οφέλη της ανάλυσης και της ερμηνείας των φασμάτων UV, IR και NMR. Αυτό έχει ως αποτέλεσμα να επιτρέπει στους σπουδαστές να αναλύουν πιο εύκολα ένα φάσμα όσον αφορά τις μοριακές παραμέτρους και τελικά τις μοριακές δομές, ενώ δυσκολεύονται να κατανοήσουν βασικές έννοιες και χαρακτηριστικά της φασματοσκοπίας, όπως η φασματοσκοπική αναλυτική/διακριτική ικανότητα. Προκειμένου να γίνει αυτή η έννοια πιο κατανοητή από τους σπουδαστές, προτείνεται μια διδακτική αναλογία. Η αναλογία είναι μεταξύ του πιο προηγμένου διεθνώς οπτικού τηλεσκοπίου (το Gran Telescopio Canarias) και του φασματογράφου NMR με την υψηλότερη ανάλυση (το AVANCE 1000). Ακόμη, αναφερόμαστε στα αποτελέσματα μιας μελέτης παρέμβασης, με τεταρτοετείς προπτυχιακούς φοιτητές χημείας.
Απόψεις και πρακτικές. Θεωρητική προσέγγιση και μεθοδολογική διαχείριση των σχέσεών τους
Authors: Τσελφές Βασίλης , Ζουπίδης Αναστάσιος , Τσαλίκη Χριστίνα , Καρνέζου Μαρία , Καριώτογλου Πέτρος
Published: December 2023

Στο κείμενο που ακολουθεί περιγράφουμε την ανάπτυξη ενός θεωρητικού μοντέλου που είναι σε θέση να αναπαριστά τη δυναμική των σχέσεων που αναδύονται μεταξύ των διδακτικών-μαθησιακών πρακτικών και των σχετικών με αυτές απόψεων των ανθρώπινων παραγόντων του εκπαιδευτικού γίγνεσθαι. Πρόκειται για ένα πραγματιστικό-πολιτισμικό μοντέλο, το οποίο υποστηρίζει ότι οι απόψεις πυροδοτούν πρακτικές, οι πρακτικές μετασχηματίζουν ή αναπαράγουν βραχυπρόθεσμα τις απόψεις ενώ η πιθανότητα ενός μακροπρόθεσμου μετασχηματισμού είναι περιορισμένη και προϋποθέτει επίμονη και μακροχρόνια εφαρμογή των πρακτικών.
Αξιολογώντας την ανάπτυξη δεξιοτήτων διερεύνησης και κριτικής σκέψης μαθητών σε εργαστήρια Φυσικής με την υποστήριξη φορητών ψηφιακών συσκευών (IB-mlabs)
Authors: Κουσλόγλου Μανόλης , Μολοχίδης Αναστάσιος , Χατζηκρανιώτης Ευριπίδης
Published: December 2023

Η διερευνητική μάθηση (inquiry-based learning) αποτελεί τον διδακτικό μετασχηματισμό επιστημονικών μεθόδων και βοηθά στην ανάπτυξη δεξιοτήτων διερεύνησης, κριτικής σκέψης & επίλυσης προβλήματος. Η αξιοποίηση των ψηφιακών φορητών συσκευών συνεπικουρούν στην ανάπτυξη αυτών των δεξιοτήτων. Στην παρούσα εργασία περιγράφεται ο σχεδιασμός και εφαρμογή παρεμβάσεων διερευνητικού τύπου με την αξιοποίηση φορητών ψηφιακών συσκευών σε μαθητές της Γ’ Γυμνασίου, ενώ παρουσιάζονται και τα ευρήματα σχετικά με την ανάπτυξη δεξιοτήτων διερεύνησης, κριτικής σκέψης & επίλυσης προβλήματος από τους μαθητές
Απόψεις και πρακτικές μουσειοπαιδαγωγών για τη διερεύνηση: Μελέτη περίπτωσης
Authors: Kαρνέζου Mαρία , Τσελφές Βασίλης , Καριώτογλου Πέτρος
Published: December 2023

Στο κείμενο που ακολουθεί παρουσιάζουμε τα αποτελέσματα από την ανάλυση των δεδομένων που συγκεντρώσαμε μελετώντας τις σχετικές με τη διερεύνηση απόψεις και πρακτικές ενός μουσειοπαιδαγωγού, ο οποίος υλοποιεί εκπαιδευτικά προγράμματα για σχολικές ομάδες στο ΚΔΕΜΤ ΝΟΗΣΙΣ. Η ανάλυση έγινε με τη βοήθεια ενός θεωρητικού μοντέλου, το οποίο αναπαριστά τη δυναμική των σχέσεων που αναδύονται μεταξύ των διδακτικών-μαθησιακών πρακτικών και των σχετικών με αυτές απόψεων των μουσειοπαιδαγωγών. Στόχο αποτελεί ο εντοπισμός κάποιων μοτίβων στις αλληλουχίες απόψεων και πρακτικών, καθώς και η αξιολόγηση των δυνατοτήτων του θεωρητικού μοντέλου να τις εντοπίσει σε μη τυπικά περιβάλλοντα εκπαίδευσης.
Αλλαγή απόψεων και πρακτικών εκπαιδευτικών για τη διερεύνηση στη διάρκεια προγράμματος επαγγελματικής ανάπτυξης: Μελέτη περίπτωσης
Authors: Τσαλίκη Χριστίνα , Τσελφές Βασίλης , Καριώτογλου Πέτρος
Published: December 2023

Στην εργασία αυτή μελετάμε (ως περίπτωση) τα μοτίβα των πρακτικών ενός εκπαιδευτικού που μετείχε σε ένα μακρόχρονο πρόγραμμα Επαγγελματικής Ανάπτυξης με στόχο την εισαγωγή καινοτομικών χαρακτηριστικών στη διδασκαλία και μάθηση Φυσικών Επιστημών, με κύριο χαρακτηριστικό τη διερεύνηση. Ο στόχος της μελέτης  είναι αφενός η εξακρίβωση  των δυνατοτήτων του θεωρητικού μας μοντέλου να ανιχνεύει μοτίβα διδακτικών πρακτικών, καθώς και τη σχέση τους με συνδεδεμένες απόψεις/ γνώσεις και αφετέρου η δυνατότητα εξαγωγής, μέσω αυτής της ανάλυσης, συμπερασμάτων χρήσιμων για την επιμόρφωση των εκπαιδευτικών.
Το νέο πρόγραμμα σπουδών της Μελέτης Περιβάλλοντος
Authors: Καλογιαννάκης Μιχαήλ , Ιμβριώτη Δέσποινα , Ιωακειμίδου Βασιλική , Καλκάνης Γεώργιος
Published: December 2023

Το 2021 εκπονήθηκε νέο Πρόγραμμα Σπουδών για το μάθημα της Μελέτης Περιβάλλοντος στο Δημοτικό (Α΄, Β΄, Γ΄ και Δ΄ τάξη) με βάση σύγχρονα επιστημονικά δεδομένα. Βασικός σκοπός του νέου Προγράμματος Σπουδών της Μελέτης Περιβάλλοντος είναι η διαμόρφωση του σύγχρονου, ενεργού, υπεύθυνου πολίτη, με προσωπική πληρότητα και ανάπτυξη, ο οποίος εκτός από την εξασφάλιση της ποιοτικής διαβίωσής του με αξίες και με επαρκείς ικανότητες που επικαιροποιούνται δια βίου, ευαισθητοποιείται και ενδιαφέρεται για θέματα παγκόσμια, περιβαλλοντικά, ανθρωπιστικά, κοινωνικά. Το μαθησιακό πλαίσιο της ΜΠ οργανώνεται με τρόπο ώστε να εστιάζει στους/στις μαθητές/τριες, οι οποίοι/ες εμπλέκονται σε ατομική και ομαδική έρευνα με σκοπό την οικειοποίηση νέων γνώσεων, δεξιοτήτων, στάσεων και αξιών αλλά και την εμβάθυνση και διεύρυνση των εννοιών, των θεμάτων και των πρακτικών που προσεγγίζονται. Το διδακτικό πλαίσιο οργανώνεται με τρόπο ώστε να δημιουργεί ένα ανοικτό, ευέλικτο πλαίσιο μάθησης για τους μαθητές/τριες με δραστηριότητες (ατομικές ή συλλογικές), οι οποίες για την υλοποίησή τους αξιοποιούν τις πρακτικές των επιστημών και το περιεχόμενό τους το αντλούν από τα θεματικά πεδία της ΜΠ. Στην εργασία παρουσιάζεται η στοχοθεσία του νέου Π.Σ., η φιλοσοφία εκπόνησής του, τα βασικά καινοτομικά στοιχεία του, η προτεινόμενη μεθοδολογία και καλές πρακτικές, καθώς και κάποια βασικά αποτελέσματα από την πιλοτική εφαρμογή του σε Πειραματικά Σχολεία.
Το νέο πρόγραμμα σπουδών Φυσικής του Γυμνασίου
Authors: Νισταζάκης Έκτορας , Καπότης Ευστράτιος , Ρουμπέα Γεωργία , Γκινούδη Αθηνά , Κεραμιδάς Κωνσταντίνος , Δρόλαπας Ανάργυρος , Διαμαντής Νικόλαος , Καλκάνης Γεώργιος
Published: December 2023

Στην παρούσα εργασία θα επιχειρηθεί μια προσπάθεια παρουσίασης των στοχεύσεων, της φιλοσοφίας, της ακολουθούμενης εκπαιδευτικής μεθοδολογίας και των καινοτομικών στοιχείων του νέου Προγράμματος Σπουδών (ΠΣ) για τη Φυσική των τριών τάξεων του Γυμνασίου. Το ΠΣ για τη Φυσική του Γυμνασίου δημοσιεύτηκε σε ΦΕΚ στις 30 Ιανουαρίου του 2023, αφού εφαρμόστηκε πιλοτικά για δυο συναπτά σχολικά έτη (2021-2022 και 2022-2023) σε Πρότυπα και Πειραματικά Γυμνάσια της χώρας μας, λαμβάνοντας υπόψη και την ανατροφοδότηση αυτής της δράσης. Βασικά χαρακτηριστικά γνωρίσματά του είναι η ύπαρξη βασικών θεματικών ενοτήτων, ενταγμένων κατάλληλα σε αντίστοιχα θεματικά - γνωσιακά πεδία (που διατρέχουν όλες τις βαθμίδες και εμπλουτίζονται κατάλληλα κάθε φορά) και η υιοθέτηση της επιστημονικής-εκπαιδευτικής μεθόδου με διερεύνηση.
Κεραυνός και αστραπή: Μια διδακτική πρόταση φυσικών φαινομένων στο Νηπιαγωγείο βάσει του νέου ΑΠΣ
Authors: Χατζηγεωργιάδου Σοφία , Ρατκίδου Φωτεινή , Τόζιου Σουλτάνα
Published: December 2023

Η παρούσα διδακτική πρόταση βασίστηκε στο Νέο ΠΣ του Νηπιαγωγείου κι επικεντρώνεται στη διδασκαλία των φυσικών εννοιών που αφορούν στο καιρικό φαινόμενο της καταιγίδας σε παιδιά προσχολικής ηλικίας. Υλοποιήθηκε σε τρία νηπιαγωγεία και αξιοποιήθηκε διδακτικά το μοντέλο 5E.Βασικοί στόχοι ήταν η  κατανόηση της αστραπής και του κεραυνού, η ανάπτυξη δεξιοτήτων συνεργατικής εργασίας και δημιουργικής έκφρασης, και η αναγνώριση της αξία της ψηφιακής πληροφορίας.Σύμφωνα με προηγούμενες έρευνες, τα παιδιά προσχολικής ηλικίας έχουν εναλλακτικές αντιλήψεις για το φαινόμενο της καταιγίδας. Τα αποτελέσματα έδειξαν ότι οι αρχικές τους αντιλήψεις, που ήταν θεοκρατικές ή βασίζονταν στις αισθητηριακές τους εμπειρίες, αντικαταστάθηκαν με μια πιο επιστημονική κατανόηση. Τα παιδιά έδειξαν ενδιαφέρον για τις δραστηριότητες και συμμετείχαν ενεργά σε αυτές. Η χρήση του διδακτικού μοντέλου 5E, καθώς και των ψηφιακών τεχνολογιών, υποστήριξε την ενεργή εμπλοκή των παιδιών στη μαθησιακή διαδικασία και την πληρέστερη κατανόηση των φυσικών φαινομένων.
Εξοικείωση εκπαιδευτικών με προσεγγίσεις διαμορφωτικής αξιολόγησης στις Φυσικές Επιστήμες
Authors: Κωνσταντίνου Κωνσταντίνος
Published: December 2023

Η διαμορφωτική αξιολόγηση έχει αποκτήσει σημασία ως μηχανισμός παροχής έγκαιρης ανατροφοδότησης προς τις μαθήτριες και τους μαθητές, ενισχύοντας την εμπλοκή με τη μαθησιακή διαδικασία και την στήριξη και καθοδήγηση των προσπαθειών για επίτευξη πραγματικής μάθησης. Στο λειτουργικό πλαίσιο της διερώτησης, η διαμορφωτική αξιολόγηση αναδεικνύει μια σειρά παιδαγωγικών προκλήσεων σε σχέση με το τι αξιολογείται και με ποια σειρά, πώς να συλλεγεί έγκυρη και αξιόπιστη πληροφόρηση και πώς αυτή να παρουσιαστεί στην τάξη με σεβασμό για τις προσπάθειες των παιδιών και με έμφαση στα επόμενα βελτιωτικά βήματα προόδου. Για μια σειρά ετών, μελετήσαμε τις προσπάθειες εκπαιδευτικών που συμμετείχαν σε προγράμματα επαγγελματικής μάθησης σχεδιασμένα για προώθηση τεχνικών διαμορφωτικής αξιολόγησης και αντίστοιχο εμπλουτισμό των διδακτικών πρακτικών. Ο βασικός σκοπός της έρευνας εστίασε στη μελέτη της ανάπτυξης επαγγελματικής γνώσης σε σχέση με τη συλλογή πληροφόρησης μέσω τεχνικών διαμορφωτικής αξιολόγησης και την ερμηνεία και αξιοποίηση αυτών των δεδομένων από τους/τις εκπαιδευτικούς για παροχή γόνιμης ανατροφοδότησης προς τους συμμετέχοντες στη διδακτική-μαθησιακή διαδικασία. Τα ευρήματα από μεγάλης κλίμακας έρευνα αναδεικνύουν τη σημασία της ενδοσχολικής συνεργασίας και του σχολικού κλίματος για την ανταπόκριση των εκπαιδευτικών και την αφοσίωση στο στόχο της ουσιαστικής επαγγελματικής ανάπτυξης. Σημαντικές είναι και οι επιδράσεις των πεποιθήσεων των εκπαιδευτικών στη διαχείριση των αλληλεπιδράσεων με ερευνητές και στη διαχείριση της αλλαγής στις παιδαγωγικές πρακτικές. Οι ποιοτικές μελέτες που συνόδευσαν αυτή την προσπάθεια αναδεικνύουν τις στρατηγικές που έχουν μεγαλύτερη πιθανότητα να οδηγήσουν σε μετασχηματιστικές δράσεις, τη σημασία των εργαλείων αξιολόγησης και της συνάφειάς τους με το διδακτικό υλικό, και επίσης ενισχύουν το εύρημα για την αξία της συνεργασίας μεταξύ εκπαιδευτικών, τόσο εντός της σχολικής μονάδας όσο και στο πλαίσιο κοινοτήτων επαγγελματικής μάθησης και πρακτικής.
Σχέση μεταξύ γλωσσικής ανάπτυξης και προβλημάτων συμπεριφοράς στα νήπια
Authors: Παππάς Νικόλαος
Published: December 2023

Σκοπός της έρευνας ήταν η διερεύνηση της σχέσης η οποία μπορεί να υπάρχει ανάμεσα στη γλωσσική ανάπτυξη και σε προβλήματα συμπεριφοράς σε νήπια τυπικής ανάπτυξης, 12-38 μηνών. Στη μελέτη συμμετείχαν 120 παιδιά (68 αγόρια και 52 κορίτσια) ηλικίας 12 έως 38 μηνών. Τα αποτελέσματα έδειξαν ότι σε ότι αφορά την Κατανόηση Φράσεων, την Κατανόηση Ουσιαστικών, την Κατανόηση Περιγραφικών Λέξεων και στην Κατανόηση Λέξεων Ενέργειας, δεν παρατηρήθηκαν στατιστικά σημαντικές διαφορές μεταξύ των Τυπικής Ανάπτυξης παιδιών και παιδιών με Καθυστέρηση Λεξιλογίου. Στατιστικά σημαντική διαφορά υπάρχει στην Παραγωγή Ουσιαστικών καθώς και στην ταυτόχρονη Παραγωγή Ουσιαστικών και Δείξη Αντικειμένων, μεταξύ ΤΑ παιδιών και παιδιών με ΚΛ. Σε ότι αφορά τη Δείξη Αντικειμένων, στατιστικά σημαντική διαφορά υπάρχει μεταξύ των παιδιών που εντοπίστηκαν με ΚΛ τα οποία τείνουν περισσότερο στο να δείχνουν οντότητες που αποδίδονται σε Ουσιαστικά. Επίσης, τα ΤΑ παιδιά μπορούν να Παράγουν στατιστικά σημαντικά περισσότερες Περιγραφικές και Λειτουργικές Λέξεις, σε σύγκριση με τα παιδιά με ΚΛ. Σύμφωνα με τα αποτελέσματα, τα δύο φύλα δεν παρουσιάζουν στατιστικά σημαντικές διαφορές ως προς την Κατανόηση Ουσιαστικών, τη Δείξη Αντικειμένων, την Παραγωγή Ουσιαστικών και τον συνδυασμό Παραγωγής και Δείξης. Επίσης, φαίνεται ότι τα παιδιά που παρουσιάζουν περισσότερα Συναισθηματικά Προβλήματα, Σωματικές Ενοχλήσεις ή Προβλήματα Προσοχής, παρουσιάζουν χαμηλότερες επιδόσεις στην ικανότητα κατανόησης επικοινωνιακών φράσεων.
Ἐθνη Θρᾳκῶν στὴ Θράκη τοῦ Αἰγαίου κατὰ τοὺς ἑλληνιστικοὺς καὶ ρωμαϊκοὺς χρόνους IΙ. Σαπαῖοι καὶ Σαπαϊκή
Authors: Παρισάκη Μαρία-Γαβριέλλα
Published: December 2023

Of two articles devoted to the Thracian tribes attested in Aegean Thrace during the Hellenistic and Roman periods, the second, published here, focuses on the tribe of the Sapaioi (the first, under the title «Ἔθνη Θρᾳκῶν στὴ Θράκη τοῦ Αἰγαίου κατὰ τοὺς ἑλληνιστικοὺς καὶ ρωμαϊκοὺς χρόνους, Ι. Κορπίλοι καὶ Κορπιλική», devoted to the Corpiloi, was published in Τεκμήρια 15 [2019-2020] 187-226). Once again, the relevant testimonia are mainly literary, spanning from the beginning of the fifth century BC (Xerxes’ march against Greece) to the second century AD (catalogue of strategiae of Thrace in Claudius Ptolemy’s Geographika). But in this particular case, references to the Sapaioi also include a couple of inscriptions; among them, most prominently, the famous catalogue of the theorodokoi from Delphi and the equally renowned Sosthenes’ inscription from Paros. By gathering and analyzing these testimonia, the present article aims at defining more accurately the tribal territory of the Sapaioi and the limits of the Σαπαϊκὴ στρατηγία; at highlighting the intense and complex reality of a Thracian tribe in direct and close contact with the Greek and Roman worlds; and, finally, at stressing ‒through a brief and preliminary overview of the region’s archaeological map‒ the need for further archaeological research.
In search of Ukrainian Studies within Slavonic philology and other courses offered by Irish universities in the context of the Russian invasion of 24 February 2022
Authors: Koneczniak Grzegorz , Paśko-Koneczniak Dorota
Published: December 2023

Abstract: The aim of this article is to examine the status of Ukrainian studies (predominantly literary studies, linguistic studies, cultural studies) within the teaching and research practices as regards Slavonic Studies and other academic fields in the Republic of Ireland and Northern Ireland. The questions posed concern what study programmes and academic activities that Irish universities can offer to develop Ukrainian Studies, within Slavonic Studies and other disciplines, following the Russian invasion on 24 February 2022. As the initial research on selected aspects of Slavonic Studies, with the focus on literary studies, was conducted in 2019, comparisons can be drawn as to the possible changes in the curricula, concerning the period before (2019) and after the Russian invasion (2023).
Situación de incapacidad temporal: su extinción mediante alta médica y demás circunstancias que afectan la prestación económica / Sick leave: its ending through statement of fitness for work and other circumstances that affect sick pay
Authors: Tajadura Díez Marta , Puerto Barrio Antonio María
Published: December 2023

La familiaridad con la que el conjunto de la ciudadanía vive el fenómeno de la incapacidad temporal hace que, a menudo, no se tenga presente la complejidad real de su gestión, en particular, en lo que atañe a su extinción. Bajo la realidad jurídica de la incapacidad temporal subyacen conceptos médicos (situación de incapacidad temporal) que se relacionan con la prestación a través de un amplio sistema de normas jurídicas, de forma que la situación de incapacidad temporal constituye el antecedente necesario de la prestación, pero no toda situación de incapacidad temporal se verá asociada con el derecho a la percepción del subsidio. Situación de incapacidad temporal y prestación por incapacidad temporal tienen, por lo demás, mecanismos de control médico y administrativo que necesariamente operan a lo largo del tiempo durante el que se extiende la situación de incapacidad temporal, siendo en todo caso un denominador común de estos mecanismos de control su sujeción a las normas de derecho administrativo y, con arreglo a tales normas, determinar el derecho al subsidio y su vigencia.
Evolución de la protección social y su adecuación en Nicaragua / Social protection evolution and its adequacy in Nicaragua.
Authors: Alemán-Madrigal Luis Ernesto
Published: December 2023

Se analiza la evolución histórica de las distintas formas de protección social, a través de una síntesis de actualización bibliográfica, estableciendo las diferencias en las que se han organizado las respuestas a los diversos estados de necesidad, así como las tendencias que se perfilan. Comprendida la evolución, se identifica como en Nicaragua se han protegidos las diversas necesidades y contingencias sociales, caracterizando de manera holística el régimen general actual del seguro social nicaragüense, lo que permite un conocimiento científico sobre la lógica bajo la cual se configura su sistema.
La costumbre, fuente de Derecho, en las Bodas de Añora / Custom, source of Law, in Añora Weddings
Authors: Rubio de Medina María Dolores
Published: December 2023

A principios del siglo XX, aún quedaba memoria de los ritos seguidos en las bodas que se celebraban en Añora (Córdoba). Existía un conjunto de prácticas, desde el cortejo hasta la celebración del matrimonio, que fueron fuente de Derecho Consuetudinario. A ese conjunto de reglas se le intenta encontrar cierta equivalencia con el Código de Derecho Civil actual.
Echi letterari della Costantinopoli di Giustiniano nella Renovatio Urbis di Niccolò V.
Authors: Bova Sara
Published: December 2023

Lo studio propone una comparazione tra la committenza di papa Niccolò V e quella dell’imperatore Giustiniano, avanzando l’ipotesi che gli interventi compiuti da quest’ultimo a Costantinopoli possano avere rappresentato una importante premessa teorica per delineare il paradigma della renovatio urbis Romae. A tal fine, sono state messe a confronto le fonti letterarie che, in mancanza delle opere perdute o incompiute dei due committenti, permettono ancora oggi di compararne le idee e le scelte concrete, ovvero la Vita Nicolai V di Giannozzo Manetti e il De Aedificiis di Procopio di Cesarea. Nel testo si cercherà di valutare se il rapporto tra le due più importanti città dell’Impero Romano, che aveva visto l’antica Roma fungere da modello per la fondazione della Nuova, abbia subito, nel Quattrocento, un inatteso capovolgimento, per cui la Roma papale, chiamata a raccogliere l’eredità culturale della capitale del morente Impero bizantino, sarebbe stata idealmente ripensata guardando a Costantinopoli, la Roma fondata come cristiana, e alla sua immagine urbana.
Learning from the past to plan for the future
Authors: Swann Julie
Published: December 2023

Julie Swann discusses how self-reflection can help individuals to drive change for future development.
Changing state
Authors: Mountain Julie
Published: December 2023

Science and technology can work just as well outdoors as in – if not better. In the first of a new series, Julie Mountain looks at changes of state
We've explored…: belonging
Authors: Rawstrone Annette
Published: December 2023

The children at one setting in West Sussex have been exploring diversity and the importance of having their voices heard, explains Annette Rawstrone
Financial times
Authors: Rawstrone Annette
Published: December 2023

A childcare group in Scotland is supporting families in financial crisis via hubs that offer essentials and advice. By Annette Rawstrone
Interval Estimation of the Stress-Strength Reliability in Lehmann Family of Distributions
Authors: Scaria Sanju , Jose Sibil , Thomas Seemon
Published: December 2023

This paper presents a unified approach for computing confidence limits for stress–strength reliability when strength and stress are independent random variables following a distribution in Lehmann family. The generalized confidence interval and the bootstrap confidence intervals are obtained. Simulation studies are conducted to assess the performance of the proposed methods in terms of the estimated coverage probabilities and the length of the confidence intervals. An example is also provided for illustration.
Commonly misdiagnosed round pneumonia in a child: a case report
Authors: Tran Khai Quang , Bui Nghia Quang , Pham Tho Kieu Anh , Nguyen Tri Duc , Pham Quan Minh , Tran NhuThi Huynh , Tran Ly Cong , Do Nam Hoang , Nguyen Phuong Minh
Published: December 2023

Round pneumonia, a specific radiological finding in children, is often caused by Streptococcus pneumoniae; but it is easily misdiagnosed with some other diseases, causing many difficulties for clinicians. We described a case report of round pneumonia in a 9-year-old boy, with chest pain, following fever, productive cough, left-sided pulmonary consolidation syndrome, tachypnea, no chest indrawing, and a round homogenous lesion about 4 cm in diameter with a clear border in the left upper lobe position on chest X-ray. He was initially misdiagnosed as a lung tumor. He was correctly diagnosed with round pneumonia prior to pneumonectomy and was successfully treated with antibiotics. Therefore, it is important to carefully analyze round pneumonia cases that are often misdiagnosed, resulting in poor therapy.
Head-mounted adaptive optics visual simulator
Authors: Soomro Shoaib R. , Sager Santiago , Paniagua-Diaz Alba M. , Prieto Pedro M. , Artal Pablo
Published: December 2023

Adaptive optics visual simulation is a powerful tool for vision testing and evaluation. However, the existing instruments either have fixed tabletop configurations or, being wearable, only offer the correction of defocus. This paper proposes a novel head-mounted adaptive optics visual simulator that can measure and modify complex ocular aberrations in real-time. The prototype is composed of two optical modules, one for the objective assessment of aberrations and the second for wavefront modulation, all of which are integrated into a wearable headset. The device incorporates a microdisplay for stimulus generation, a liquid crystal on silicon (LCoS) spatial light modulator for wavefront manipulation, and a Hartmann-Shack wavefront sensor. Miniature optical components and optical path folding structures, together with in-house 3D printed mounts and housing, were adapted to realize the compact size. The system was calibrated by characterizing and compensating the internal aberrations of the visual relay. The performance of the prototype was analyzed by evaluating the measurement and compensation of low-order and higher-order aberrations induced through trial lenses and phase masks in an artificial eye. The defocus curves for a simulated bifocal diffractive lens were evaluated in real eyes. The results show high accuracy while measuring and compensating for the induced defocus, astigmatism, and higher-order aberrations, whereas the MTF analysis shows post-correction resolution of up to 37.5 cycles/degree (VA 1.25). Moreover, the subjective test results show the defocus curves closely matched to a commercial desktop visual simulator.